
Az igazgató választmány, tagjai: 

* 

Elnök : Gsemegi Károly curiai tanácselnök ; 

alelnökök^: Manoilovich Emil curiai tanácselnök; 
Di\ Körnijey Ede ügyvéd ; 

titkárok : Dr. Fayer László egyetemi rk, tanár ; 
Dr. Balogh Jenő egyetemi magántanár; 

ügyész: Dr* Siegmund Vilmos a budapesti ügyvédi kamara 
titkára; 

pénztárnok: Dr. Szivák Imre ügyvéd, orsz. képviselő; 

könyvtárnok: Dr. Tarnai János ügyvéd ; 

választmányi tagok : D7\ Beck Hugó ügyvéd, Dr. Chorin Ferencz 
ügyvéd, orsz. képviselő, Czorda Bódog igazságügyminiszteri államtitkár, 
Dr.Dárday Sándor orsz. képviselő, Daruvái-y Alajos Gxmsimásoáébiök, 
Dr. Győry Elek a budapesti ügyvédi kamara ügyésze, orsz. képviselő, 
Dr. Herczegh Mihály egyetemi tanár, Dr. Hérich Károly nyűg. mi- 
niszteri osztálytanácsos, egyetemi magántanár, Hodossy Imre a buda- 
pesti ügyvédi kamara elnöke> orsz. képviselő, Dr. Illés Károly ügyvéd, 
nyűg, kir. ügyész, Dr.Flósz Sándor egyetemi tanár, Sárkány József 
kir. táblai alelnök, Dr.Schwarz Gusztáv ügyvéd, egyetemi magántanár. 
Székács Ferencz törvényszéki alelnök, Székely Ferencz kir. főügyészi 
helyettes. Szentgyörgyi Imre curiai tanácselnök, Dr. Teleszky István 
igazságügyminiszteri államtitkár, Tóth Elek kir. táblai tanácselnök, 

Tóth Lőrincz curiai tanácselnök, J)r. Vécsey Tamás egyetemi tanár. 

* * 

A börtönügyi bizottság elnöke : Manoilovich Emil curiai tanács- 
elnök, alelnöke Tóth Lőrincz curiai tanácselnök, jegyzője Dr. Lévay 
József igazságügyminiszteri segédfogalmazó. 

I. 

Kétféle tudománya létezik a büntető jognak, melyek egy- 
mástól az egész követett szellemirány tekintetében különböznek. 
Az egyik formális dialektizálással foglalkozik és az oly quasi- 
tudományos tételek megteremtője, mint pl. hogy a bűnös maga 
akarja a büntetést, vagy hogy a bűnös akkor, mikor bűntettet 
elkövet, még nem sérti a törvényt, hanem csak akkor kezdi azt 
sérteni, mikor a kiszabott büntetést eltűrni vonakodik. Binding, 
ezen iránynak egyik fő képviselője, a büntető jogtudomány egyik 
fontos feladatának azon kérdés megoldását tekinti, vájjon a 
büntető törvény az összes állampolgárokat kötelezi-e, vagy csak 
a birákat, vagy a büntető ügygyei foglalkozó összes hivatalno- 
kokat, vagy az államot.* 

Binding ezen tétele azért jó jellemzője az egész iránynak, 
mert mutatja, hogy a legáltalánosabb kérdések úgy vannak for- 
mulázva, hogy nem is érdemes őket megoldani. Es ha azt néz- 
zük, miként oldja meg ezen iskola a bűntető jogtudomány részlet- 
kérdéseit, ugyanilyen formalistikus felfogásra akadunk. Carnot 
pl. ellenzi, hogy a visszaeső a rendesnél súlyosabban büntettes- 
sék. «A tettes — így szól — az első bűntettért, a mit elkövetett, 
már megbűnhődött. Ezen bűntett miatt őt a második esetben 
erősebben büntetni annyi volna, mint a non bis in idem elvét, 
mely pedig egyik alapja a törvényhozásnak, megsérteni. » Nem 
mondom, hogy az a tétel, hogy a visszaesés súlyosító körül- 
ményt ne, vagy ne mindig képezzen, hamis, de állítom azt, hogy 
a recidiva büntetésének nagy kérdését a non bis in idem elvéből 
megoldani akarni az egész tudományos gondolkodásmód hely- 
telenségére mutat. Egészen hasonló szellemirányhoz tartozik 
Chauveau és Hélie érvelése, kik Carnot nézetét helytelennek 

* Binding, Hdbuch d. Strafrechts 38. §. 

tartják és a visszaesést súlyosbító okul elfogadják, de ezen 
súlyosbításnak avval akarnak határt szabni, hogy más fajú bün- 
tetés a visszaesésre sem szabható ki, mint az első bűncselek- 
ményre. ((Ennek indoka — mondják, — igen egyszerű: t. i. a 
büntetendő cselekvény természete nem változott meg.w^ 

Ezek és ilyenek azon erecímények, melyeket a büntető jog- 
tudomány egyik faja elért. A másik, a valódi büntető tudomány^ 
egyéb fajú igazságokat kutat. Kutatja azt, hogy mi a legalkal- 
masabb módja a büntetés végrehajtásának, hogy mily módon 
lehet a bűntetteket megakadályozni vagy a bűnösöket megjaví- 
tani (Beccaria, Bentham stb.), és kiterjeszti ma már vizsgálatát 
arra is, hogy mik a bűntettek okai és a bűnösök ismérvei (Lom- 
broso, Ferri stb.). Az ezen szellemirányhoz tartozó kutatások, 
bár sok egyéb tekintetben mélyrehatóan eltérnek egymástól, meg- 
egyeznek egymással abban, hogy tárgyukat tények megismerése^ 
és czéljukat intézmények tökéletesbítése képezi. A formalistikus 
irány, ha valamely büntető törvénynyel vagy intézménynyel fog- 
lalkozik, a legfőbb megoldandó kérdésnek azt tekinti, hogy 
miként lehetne az abban foglalt elveket construálni. A másik 
irány ellenben azt kéri számon a törvénytől vagy intézménjiiöl, 
hogy miféle czélok elérését tftzte maga elé, és ezeket miként 
volt képes elérni. 

Jt^zen szellemiránynak terméke Si feltételes elítélés^ eszméje 
is. Azok, a kik először tervezték és mint intézményt megalkot- 
ták, nem indultak ki sem azon elvből, hogy a «bűntett egy jog- 
viszony megteremtése a büntetésre jogosult és a bűnös között»,^ 
sem ennek ellenkezőjéből, és bátran mondhatjuk, hogy sem ezen 
tételekből, sem azokból, melyek rájuk építhetők, a feltételes 
elitélés eszméjére bukkanni nem is lehet. Az intézmény meg- 
alkotóinak kiinduló pontja az volt, hogy az elzárás az enyhébb 
esetek egy részében több kárt okoz, mint hasznot, és hogy job- 



^ Chauveau és Hélie, Th. du Code Pónal, I. köt. X. fej. 

* « Feltételes elitélés »-nek nevezem az intézményt, mert ez elne- 
vezést már megszoktuk, bár elismerem, hogy dr. Fayer László által in- 
dítványozott elnevezés, a büntetés feltételes el^igedése, a fogalmat jobban 
kifejezi. 

^ Binding, Handbuch d. Strafrechts, 38. §. 

"ban lehetne a követendő czélokat elérni az elzárással való bírói 
fenyegetés által. 

Nem akarom ezen általános megjegyzéseket még annak 
bizonyítékául tekinteni, hogy a feltételes, elítélés intézménye 
helyes. De midőn a büntető jog tudományában két ellenkező 
felfogás létezik a tudomány czélja és módszere tekintetében, 
akkor helyesnek tartom előzetesen azt megállapítani, hogy a 
kétféle irány közül melyiknek terméke azon intézmény, mely- 
lyel foglalkozni kívánok. Az intézmények és eszmék magukon 
viseUk eredetök bélyegét. A feltételes elitélés eszméje nem 
alkalmas arra, hogy a constructiókkal foglalkozó büntető jog 
keretébe beüljék, és* a feltételes elitélés némely ellenzőinek ér- 
velésén átrezeg a construálni vágyó büntető jogász keserűségé- 
nek hangja, a kinek symmetrikus arabeszkjeit ez az új alak el- 
rutítással fenyegeti. Vagy lehet másként elképzelni, hogy miként 
jutott Kirchenheim azon kifogásokra, melyeket ő tett az intéz- 
mény ellen? «A közjogot — mondja Kirchenlieim. — a bűnösök 
sem fogják érteni. » (Ez a sem nyilván annyit jelent, hogy az író 
méltányolja a bűnösök álláspontját, és hogy a hiba itt nem a 
bűnösök, hanem a törvény oldalán van.) «Igen furcsa lesz ne- 
kik, — így folytatja a heidelbergi tanár, — hogy az ötödik év 
végén alkalmaznak rajok valami csekély hiba miatt oly bünte- 
tést, mely a közönséges törvények szerint már elévült volna».^ 
Ezt az érvet feszegetni felesleges, mert nyilvánvaló, hogy a 
törvényhozás nem fog a büntető törvény alkotásánál azon szem- 
pontból kiindulni, hogy a bűnösök közjogi felfogása sérelmet ne 
szenvedjen. De hisz nem is bűnösök felfogása az, a mit Kirchen- 
heim a feltételes elitéléstől megóvni akar (mert azok, azt hiszem, 
készek volnának elnyomni közjogi scrupulusaikat), hanem a 
saját constructiói, melyekbe az új intézmény bele nem ülik. 
Nem kevésbbé formalístikus Petit ellenvetése, ki azt rója fel a 
feltételes elitélés hibájául, hogy a bíróság kénytelen azt beve- 
zetni az elitélt casier judiciaire-}éhe.^ 

^ Bulletin de la Comm, Pónit. Intem. 1889. Rapport présenté par 
M. le Dr. de Kirchenheim. 350. 1. 

' Bull. de la Comm. Pén. Int., 1890. I. Rapport, présenté par M. 
Ch. Petit. 

Az ellenérvelést alig érdemlő érvek közé tartozik végre 
az, a mikor Kirchenheim azt mondja, hogy a feltételes elitélés 
azokra, a kik a büntetést komolyan veszik és attól valóban fél- 
nek, túlságosan kinos lesz azért, mert az a gondolat fog előttük 
lebegni, hogj^ a legkisebb hiba elkövetése esetén ki kell állniok 
a feltételes büntetést.^ 

Ha arról volna szó, hogy a büntetés feltétlen elengedése és 
a feltételes elitélés közt válaszszunk, akkor lehetne arról beszélni, 
hogy a feltételes elitélés túlságosan fog az elitéltre súlyosodni. 
De akkor, mikor arról van szó, hogy az elitéltnek oly büntetés 
engedtessék el feltételesen, mely különben feltétlenül súlyoso- 
dott volna rá, a feltételes bünteted túlságos súlyosságát komoly 
érv számba venni nem lehet. 

Az intézmény ellen felhozott formális érveknek legerősebbje, 
melyet leghatározottabban Kirchenheim formulázott, az, hog.y 
ezen intézmény a büntető jog alapelveivel ellenkezik. «Ez leg- 
főbb oka — mondja Kirchenheim, — hogy az intézményt ellen- 
zem, és ez volt oka annak, hogy ezen érvet értekezésem legele- 
jére helyeztem.))^ Ez az ellenvetés, mely, mint Gautier találó 
gúnynyal mondja, ((lehetetlenség volt, hogy fel ne merüljön »,^ 
a különféle íróknál különféle alakokban fordul elő, de mind- 
annyian megegyeznek abban, hogy evvel axiomatikus igazságot 
mondtak, melyet felesleges bizonyítani. 

Ha vizsgáljuk, hogy igaz-e az, a mit ezen ellenvetés tartal- 
maz, akkor mindenekelőtt avval kell tisztába jönnünk, hogy 
miket tekintsünk a büntető jog alapelveinek. Ezek tekintetében 
ugyanis távolról sem uralkodik olyan egyetértés, mint a minőre 
következtetni lehetne abból, hogy rájuk annyit hivatkoznak. 
Binding nézete szerint pl. a büntetőjog alapelve, vagy legalább 
is egyik alapelve, hogy «a büntető törvény nem egyéb, mint egy 
jogviszony alkotása és szabályozása a büntetésre jogosított és a 
bűnös között)), és pedig úgy, hogy ((az állam kötelessége a bün- 
tetést kiszabni)) és wa bűnös legszemélyesebb kötelessége a rá 
kiszabott büntetést eltűrni)).* (((Legszemélyesebb kötelessége — 

' T. m. 350. 1. 

^ Kirchenheim, L m. 350. 1. 

^ A, Gáutie?' «A propos de la condamnation conditionnelle*. 

* Binding i. m. 191. 1, 

-mondja az író — nyilván azért, hogy elejét vegye azon az ö 
theoriajával épen nem ellenkező nézetnek, hogy a bűnös e köte- 
lezettségét helyettes által is teljesítheti.) Ezen tételekből aztán 
nem is átallja az író azon belőlök egészen logikusan folyó követ- 
keztetéseket levonni, 1. bögy a bűnös nem akkor sérti a törvényt, 
mikor a bűntettet elköveti (mert hiszen akkor Binding nézete sze- 
rint csak egy jogviszonyba lép be), hanem akkor, mikor a rámért 
büntetést eltűrni nem akarja, és 2. hogy minden jogerős ítéletet 
végre kell hajtani. Annak, a ki azt kérdi, hogy ezen elvekkel 
a feltételes elitélés intézménye megegyezik-e, könnyű határo- 
zott nemmel felelni. De ha valaki azt kérdi, hogy vájjon iga- 
zak-e, ezen alapelvek, akkor már nehéz lesz praecis feleletet 
. adni. Ha igaznak azt tartjuk, a mi a helyeslés meggyőződését, 
nem igaznak pedig azt, a mi az evvel ellenkező meggyőződést 
kelti fel, akkor a Bindincj alapelvére sem az igaz, sem a nem 
igaz kategóriáját nem alkalmazhatjuk. E tételek se nem valók, 
se nem valótlanok, hanem tartalmatlanok és minden oly kérdés 
megoldásánál, mely czélszerűségi szempontból oldandó meg, 
közönyösek. Az tehát, hogy a feltételes elitélés intézménye ilyen 
büntető jogi alapelvvel ellentétben áll, mit sem bizonyít. 

Azért időztem kissé tovább Binding ezen elméleténél, mert 
csak ezen és egyéb ilyen fajú elméletek azok, melyeknek szem- 
pontjából azt lehet mondani, hogy a feltételes elitélés a büntető 
jog alapelveivel ellenkezik. Már azon alapelv, amelyre Kirchen- 
heim az intézmény ellenében hivatkozik, a malum passionis pro 
malo actionis elve kevésbbé állja útját a feltételes elitélés intéz- 
ményének, mert hiszen az épen olyan esetekben akarja kiseb- 
bíteni a maliim passionis-t, a melyekben a malum actionis iö 
kicsi. Az igaz, hogy evvel az elmélettel sem egyeztethető meg 
azon indokolás, hogy a feltételes elitélés már azért is szükséges, 
mert az elzárás több kárt okoz, mint hasznot. Ez azonban, azt 
hiszem, nem az intézmény hibája, hanem az elméleté. 

Látjuk tehát, hogy könnyű ugyan a feltételes elitélés intézmé- 
nyét a büntetőjog úgynevezett alapelveivel ellentétbe hozni, — 
csakhogy ezen alapelvek maguk olyanok, a melyek nem állják ki a 
kritikát. De ellentétben áll-e ez az intézmény azon alapelvekkel, 
melyek valóban közmeggyőződést képeznek? Erre a kérdésre 
.bátran nemmel felelhetünk. Nem mint a tudomány alapelvére, 

hanem csak mint közmeggyözödésre akarok hivatkozni e kér- 
désben, azon Bentham-féle elvre, hogy a büntetések megállapít 
tásánál az általános hasznosságra kell tekintettel lennünk, é»^ 
Beccaría azon kijelentésére, hogy a büntetés oly enyhe legyen, 
a milyen csak lehetséges, és végre azon, ezeknél nem kevésbbé^ 
közmeggyözödést képező elvre, hogy valamely csekély büncse- 
lekvény elkövetése nem ad az államnak jogot arra, hogy polgá- 
rait oly büntetéssel sújtsa, mely azokat erkölcsileg megrontani 
alkalmas. A hüntetö rendszernek ezen alapelveivel a feltételes 
elitélés intézménye bizonyára nem ellenkezik. Azt, hogy ezekkel 
megegyezik-e, előadásom további folyamán igyekeztem bebizo- 
nyítani. 

Mielőtt ehhez kezdek, ismertetnem kellene azon intézményt,, 
melyről szólani akarok. Ezt azonban feleslegessé teszi Illés Károly 
tagtárs úrnak egyletünk múlt ülésén tartott nagy tudományú és 
az egész thémát felölelt előadása.^ A tárgy körüli tudnivalók 
tekintetében erre és Fayer László és Gruber Lajos tagtárs urak- 
nak a szaklapokban megjelent tanulmányaira utalván, szabad 
legyen annak megvitatásába fognom. 



II. 

Liszt, hallei tanár, a feltételes elitélés intézményének helyes- 
ségét főkép avval indokolja, hogy a rövid tartamú szabadság- 
büntetések végrehajtása oly rossz, hogy minden tekintetben több- 
kárt okoznak, mint hasznot. Maga a tény, melyre Liszt érvelé- 
sét alapítja, alig mondható vitásnak. A feltételes elitélésnek 
mind barátai, mind ellenségei egykép gáncsolják a fogházakat. 
^Brutstatten des Laster$», nfabriqtte des récidivistes^ , mondják 
a nem hivatalos bírálók, « gyakran épen az ellenkező hatást 
eredményezi, mint a melyet tőle várunk)) ,2 mondják a hivata- 
losak. Liszt egész nagy sorát állítja össze azoknak, kik ez ügy- 
ben nyilatkoztak ^ és kik mind ugyanezt a themát variálják. 

^ A szabadságbüntetéB reformja különös tekintettel a feltételes íté- 
letekre. 

* Belgique, Loi ótabl. les condamnations conditionnelles. Chambre- 
des répr. Eapport de la Section centrale. Bull. de la Comm. Pén. Int.. 

^ Zeitschrift fiir die ges. Strafrechtswissenschaft. IX. kötet, 6. füzete. 

Csak azok a jelentések, melyeket a fötörvényszéki elnökök. 
és főügyészek nemrég a porosz igazságügyminiszteríumnak a fel- 
tételes elitélések tárgyában adtak, mondják, hogy a rövid idejű 
szabadságbüntetés végrehajtása kielégítő.^ De ezek a jelentések 
inkább aktaszerű mint tudományos jellegűek. Oly jelentések 
ezek, melyek a feltételes elitélések melletti nagy mozgalmat úgy 
fogják fel, hogy •egfjes^ (vereinzelte) írók azok, kik félnek a 
rövid szabadságbüntetések végrehajtásának káros befolyásától, 
és hogy a feltételes elitélések melletti mozgalom a büntetö- 
ügygyel nem foglalkozók köréből származik. Ezt mondják azon 
intézményről, meljmek hívei közé nemcsak a büntető jog leg- 
nagyobb nevei, hanem olyan gyakorlati emberek is, mint Wirth 
német fogházigazgató, Aschrott az angol és amerikai börtön- 
viszonyok legjobb ismerője, Tallack a büntető ügygyei foglal- 
kozó angol Howard-Association titkára, és Prins a belga börtö- 
nök főfelügyelője tartoznak. Ezek a jelentések bizonyára nem 
alkalmasak arra, hogy maguk iránt nagy bizalmat keltsenek, és 
inkább hivatalos, mint tudományos tekintélyre tarthatnak igényt. 
Bátran elfogadhatjuk tehát Liszt kiinduló pontját, hogy t. i. a 
rövid szabadságbüntetések végrehajtása rossz és a fogházba 
jutók erkölcsei javítás helyett romlásnak vannak kitéve. 

Ebből következtetheti Liszt, hogy a rövid idejű szabadság- 
büntetés egyebek közt a feltételes elitélés intézménye által 
pótlandó. 

Lisztnek ezen álláspontja ellen hozta fel Wach ^ azon ellen- 
vetést, hogy az okoskodás helytelen, mert ha rossz a rövid sza- 
badságbüntetés végrehajtási módja, ebből nem az következik, 
hogy azt feltételesen szabják ki, hanem az, hogy javítsák meg a 
végrehajtási módot. Ezen ellenvetés logikus volta kétségtelen, 
és nem lehet csodálni, ha sokan ezt döntőnek is tartják. De vizs- 
gáljuk csak közelebbről a kérdést. A Wach és a vele egy nézeten 
lévők argumentuma azt a hitet tételezi fel, hogy lehetséges a 
szabadságbüntetés végrehajtási módját megjavítani.^ De kérdés 



^ Zeitschriffc, X, 5. és 6. füzet, a jelentések kivonata Liszttől. 
^ A, Wach, Kurzzeitige Freiheitsstrafen. 29. 1. 
^ «Wer die Möglichkeit behauptet, — mondja Liszt, — die Mán- 
gel der knrzzeitigen Freiheitsstrafe zu beseitigen, ist verpflichtet den- 

az, hogy vájjon lehetséges-e ez, értve a lehetőség alatt nem az: 
absolut lehetőséget, hanem azt, hogy lehet-e azokat megjavítani 
azon módokon, melyek most előttünk ismeretesek, és azon esz- 
közökkel, melyekkel az állam a viszonyok mai alakulata mellett 
e czélra rendelkezik. 

A tapasztalatok ezen irányban nem nagyon biztatók. Meg- 
említettük már, hogy mennyire egybehangzók az Ítéletek Európa 
összes országaiból a tekintetben, hogy a fogházak teljesen rosz- 
^zak, — daczára annak, hogy sokféle rendszert kipróbáltak, és 
sok állam nagy áldozatokat hozott a javulás elérése végett. 
Nagyon tanulságos különösen az angol fogházviszonyok törté- 
nete. Mióta Howard a múlt században a viszonyok megfigyelése 
és a tapasztalt visszaélések felderítése által a közvéleményt fel- 
rázta, a törvényhozási munkálatok egész sora indult meg. Eend- 
szeresen, évtizedről-évtizedre keletkeztek az új törvények a fog- 
házak megjavítása végett, ép oly rendszeresen váltakozva az 
ugyanazon fogházak siralmas állapotáról tett jelentésekkel. És 
midőn Aschrott 1887-ben megjelent munkájában^ a történeti 
fejlődés előadása után örömmel constatálja,* hogy a számos tör- 
vényhozási kísérlet eredményeként mégis eléretett a fogházbün- 
tetés egy rationalis végrehajtási módja, és hogy Angliában a rend- 
szerrel áltálában meg vannak elégedve, akkor két évvel később, 
az 1889. évben már Tallacky ki mint a Howard- Association tit- 
kára minden esetre azon helyzetben van, hogy a kérdést bö 
tapasztalatból ismerje, ismét visszaéléseket constatál és kijelenti, 
hogy a fogházakkal szükségkép járó titkosság majdnem kikerül- 
hetlenül 'vonja maga után a visszaéléseket, hanyagságot és 
kegyetlenséget.^ 

Látjuk ezekből, hogy Angliában, melynek bünösségi viszo- 
nyai általában kedvezőbbek, mint a continenséi, hol a rövid 
idejű szabadságbüntetések aránya a többiekhez képest lényege- 
sen kisebb, mint a continensen, a hol a fogházak javulására 

Beweis für diese, den Erfahrungen aller Lánder widersprechende Be- 
hauptung zu erbringen». . . . «Diesen Nachweis hat Wach nlcht er- 
braclit,» — mondja később. (Preussische Jahrbücher 1890. évi szept. 
havi füzet.) 

^ F. F, Aschrott, Strafensystem u. Gefángnisswesen in Éngland. 

^ W, Tallacky Penological and Preventive Principles, 2. fej. 

-czélzó törvényhozási kísérletek másfél század óta szakadatlanul 
folynak, és az ez irányban működő egyesületek folyton működ- 
nek, még nem birtak oda jutni, hogy a rövid idejű szabadság- 
büntetés egy helyes végrehajtási módját alkalmazásba vették 
volna. Ennek megfontolása pedig nagyon meggyengiti a Liszt 
ellen felhozott ellenvetést, mert ha a helyes végi-ehajtás kérdése 
még abban a stádiumban sincs, hggj^ annak egy közel jövőben 
létrejövetelére a siker kilátásával lehetne utalni, akkor azon 
ellenvetésnek, hogy a büntetések helyes végrehajtási módját kell 
behoznunk, nagy súlji; tulajdonítani nem lehet. 

De a feltételes elítélés intézményét sokkal erösebb érvek 
támogatják, mint az, hogy a szabadságbüntetés végrehajtásának 
módja rossz. Ez ugyanis Lisztnek álláspontja, nem pedig azon 
törvényhozásoké, melyek az intézményt tényleg behozták. Ezt 
azért kell megjegyeznünk, mert az érvelés, melyet Liszt, ki a 
feltételes elitélés intézményének tán legactívabb terjesztője, fel- 
hoz, az ö nagy tudományos tekintélyénél fogva gyakran úgy 
tekintetik, mint az intézmény legjobb, ha nem egyedüli indoko- 
lása. Hogy mik voltak a törvényhozások indokai, azt legjobban 
magokból, a törvényhozási munkálatokból olvashatjuk ki. 

A feltételes elítélést behozott két angol törvény elsője azon 
esetekben hozza be az intézményt, melyekben « a cselekvény oly 
csekély súlyú, hogy czélszerűtlen arra valami büntetést, vagy 
egyebet, mint névleges büntetést kiszabni)).^ A második angol 
törvény már kiterjeszti a feltételes elítélés terét, és oly esetekben 
alkalmazza azt, melyekben ea tettes javulása az ő fiatalsága vagy 
a cselekvény könnyű volta alapján elzárás nélkül elérhetőnek 
látszik)).^ A belga törvény behozatalának indoka pedig, mint a 
bizottsági jelentés mondja, az, «hogy az elzárás az erkölcsi érzés 

* Summ. Jurisd. Act, 1879. 42 & 43. Vict. cliap. 49. sect. 16. 
«If . . . the offence was in the particular case of so trifling a nature 
that it is inexpedient to inflict any punishment, or any other than 
nominal piinishment ...» 

* Prob. of first Off. Act. 1887. 50 & 51. Vict. chap. 25. «... wliere 
tlie reformation of persons convicted of first ofifences may, by reason of 
the offender's youtli or the trivial nature of the offence, be brouglit 

.about without imprisonment ...» 

sülyedését okozza, lesülyeszti az elítéltet önmaga előtt is, közö- 
nyössé teszi öt a közvélemény lenézése iránt és hajlamot olt belé* 
a visszaesésre)). « Vannak a rövid büntetésre elítéltek között, — 
mondja a kormány jelentése, — kiket a hozzátartozóikra valá 
gondolás a fogházban a törvényszerű bűnhödésen felül kínoz,, 
míg másokra nézve a bírói ítélet banális formalitás, és a fogház^. 
jól berendezett vendégfogadó)). Azaz, mint Le Jeune igazságügy- 
miniszter a javaslat tárgyalása közben mondta: «a rövid idejű 
elzárás oly büntetés, mely a tettes gonoszságával fordított, 
arányban hat)>.* 

Ezen idézetekből világosan kitűnik a törvények concep- 
tiója. Kiinduláspontjuk az volt, hogy vannak bűncselekvények, a 
melyeket káros elzárással büntetni, mert az elzárás csak kárt 
okozhatna a tettesek erkölcsiségében, vagy pedig mert az elzárás- 
a concret esetbon felesleges. Ez az álláspont eltér a Liszt-íéléiöl 
két lényeges pontban. Az egyik az, hogy a törvényhozások 
álláspontja szerint, melynek az angol törvény egész nyíltan ki- 
fejezést ad, vannak a büntető törvénybe ütköző cselekvények 
közt olyanok, melyek formális büntetésnél egyebet nem érde- 
melnek, és hogy ilyenek büntetésére a feltételes elítélés intéz- 
ménye alkalmas. A másik pont pedig az, hogy Liszt a csekély 
bűncselekvényt elkövető egyéneket csak attól az erkölcsi métely- 
től félti, mely őket a gonoszokkal megtömött fogházakban érheti. 
A törvényhozások ellenben a bűnösök azon részét, mely ily 
kíméletre érdemes, meg akarják óvni azon erkölcsi degradatiótól 
is, melyet az elzárás ténye okoz, akár szabályszerűen, akár sza- 
bályellenesen volt az végrehajiva. 

Melyek azon esetek, a melyekre a törvényhozások ezen* 
utóbbi jelzett álláspontja alapján az intézmény alkalmazandó ? 
A kérdés megoldása, véleményem szerint, nem nehéz. Vannak 
tettesek, és pedig igen számosan, a kikre nézve a rövid szabad- 
ságbüntetés tényleges szenvedést alig képez, de a kikben a becsü- 
letérzés még akkor is, ha valami csekély bűncselekvényt elkö- 
vettek, elég erős arra, hogy az elzárástól az avval járó erkölcsi 
megaláztatás miatt féljenek. Ezen félelem fentartása hatalma- 
sabb óvószert képez újabb bűncselekvények elkövetése ellen,. 

* Buliét, de la Comm. Pén. Int. I. et II. Livr. 1889. 

Tnint az, ha az illetőt egy rövid időre elzárjuk. A feltételes bün- 
tetéskiszabás esetén ugj^ania az ily embernek, — ha szabad ma- 
gamat így kifejeznem, — még van veszteni valója, t. i. az, hogy 
újabb bűncselekvény esetén fogházba kerül. Ezt a lelki indokot 
pedig nem kell kicsinyleni. A csekélyebb bűntettek elkövetői* 
nem mind depraváltak, és mint Prins találóan mondja, sok van 
köztük, a ki sem nem jobb, sem nem rosszabb, mint azok, a kik 
líűncselekvényt el nem követtek. Az ilyenek nagyon érzik a 
különbséget a között, hogy el voltak-e tényleg zárva vagy nem, 
•és az elzárástól való félelem fentartása igen alkalmas lehet arra, 
hogy őket újabb bűncselekvény elkövetésétől visszatartsa. Míg 
•ellenben ugyanezek, ha egj'-szer szabadságbüntetést szenvedtek, 
már e miatt ki vannak téve az erkölcsi romlásnak. Ezek ugyanis, 
mint többnyire olyanok, kik a nélkülözésekhez és szenvedésekhez 
a szabad életben is hozzá vannak szokva, nem félnek a fogháztól 
az avval járó szenvedések miatt, és ha már az sem képezi tárgyát 
becsületérzésöknek, hogy ők fogházban még nem voltak, akkor egy 
pár napi vagy heti elzárástól való félelem, — mint ett a belga tör- 
vény tárgyalása alkalmával megjegyezték, — őket bűncselekvé- 
nyektől visszatartani nem fogja. Az olyan emberekben tehát, mint 
a milyeneket most szem előtt tartok, és a milyenek a kisebb bűn- 
tettesek közt számosan vannak, a feltételes elítélés ébren tartja 
rs, fogháztól való félelmet és ez által erkölcsi féket képez szá- 
mukra. Ugyanezeket pedig a büntetés tényleges végrehajtása 
megfosztaná a féktől, a nélkül, hogy eléggé megfélemlítené őket 
arra, hogy további bűncselekvényektől tartózkodjanak. 

A feltételes elítélés intézményének ezen most kifejtett con- 
ceptióját véve alapúi, meg akarom kísérelni a büntető rend- 
szer azon alapelveit kifejteni, melyekhez a feltételes elítélés 
intézménye csatlakozik. Kikerülhetném e feladat megoldását 
mondván, űgyminiWach* az intézmény egyik legnagyobb ellen- 
zője, hogy ((visszautasítom, az elvi küzdelmet (Principienstreit) 
•és a bebizonyítható tények álláspontjára helyezkedem.)) De nem 
akarok e kérdés elől kitérni, mert nézetem szerint az elvi harcz- 
'Czal szemben, az úgynevezett bebizonyítható tények álláspont- 

* Wach, Kurzzeitige Freiheitsstrafen, 41 1. 

jára állni nem egyéb mint egy tágabb látkörű álláspontot egy 
szűkebb látkörüvel felcserélni. Csak az intézmény alapjainak és 
czéljainak ismerete az, mely tartalommal tölti meg a törvénynek 
szükségkép üresebb formuláit, és adja, — nem az utasítást,, 
(le az útmutatást a bírónak arra, hogy mely esetek képezik a 
törvény alkalmazásának terét. 

A feltételes elítélés intézményének behozatalára irányuló 
törekvés nem egyéb mint küzdelem egy századok óta megszokott 
hiba ellen. Ez a hiba azon ránk maradt traditio, hogy a büntetések- 
nek a szabadságvesztés nemcsak typusa, hanem majdnem kizáróla- 
gos végrehajtási módja, mely a pénzbüntetés és halálbüntetés ese- 
teit kivéve, egy század óta az egész vonalon alkalmaztatik. De hát 
indokolva van-e a szabadságvesztés büntetése mindezen esetek- 
ben ? Ha a kérdést így teszszük fel, akkor látjuk, hogy ugj'^anazon 
traditio, melynek e büntetések fennmaradását köszönjük, nem 
gondoskodott egyszersmind arról is, hogy azoknak mindezen 
esetekben való alkalmasságát kimutassa. 

Tudjuk, hogy a büntetőtörvény körébe ütköző kisebb súlyú 
cselekvények oly enyhítő körülmények közt is elkövethetök, a 
melyek a tettes perversitására épen nem, vagy csak igen kevéssé 
mutatnak. Ezek oly csekélyek lehetnek, hogy értök a fogház 
szégyenével sem érdemes sújtani a tetteseket, nem hogy azon 
romlottsággal való érintkezésnek kitenni, mely a fogházban ural- 
kodik. Az ilyen fajta cselekmények büntetéséül már régebben 
megkezdődtek a kísérletek, egyebet tenni a szabadságbüntetés- 
nél, pl. a bírói megintést, a javító-házba való küldést, sőt Angliá- 
ban a korbácsbüntetést is. Ugyan ilyen kísérletek közé sorakozik 
a feltételes elítélés intézménye is. Ez a bírói megintésnél, annak 
bármilyen formájában mindenesetre hatályosabb, és alkalmaz- 
ható számos oly esetben is, melyben a bírói megintésnél erősebb 
büntetés látszik szükségesnek, és különösen ott, hol félni lehet 
attól, hogy a tettes a bírói megintést nem fogja elég komolyan 
venni. Alkalmazható továbbá a feltételes elítélés számos oly ese- 
tekben, melyekben a javító-intézetbe való küldés a dolog termé- 
szeténél fogva ki van zárva, és melyekben mégis azokhoz hasonló 
indokok forognak fenn arra, hogy a fogház ne alkalmaztassék. 
Azaz a feltételes elítélés kiterjeszti azon kört, melyben a bü'ó 
könnyű esetekben büntetést szabhat ki, a nélkül, hogy mindjárt 

a fogházbüntetést volna kénytelen kiszabni, az avval járó erkölcsi 
súlyedéssel együtt. 

A büntstö rendszerek fejlődésének történetéből azt látjuk, 
hogy a büntetés a fejlődés első szakában csak a bosszú müve, 
és mérvét is csak a bosszú nagysága határozza meg. A haladás 
aztán abban nyilvánul, hogy azon megfontolás, hogy a büntetés- 
nek czélt is kell követni, a bosszúnak helyes irányt adni igyek- 
szik, így fejlődik ki azon irány, hogy a büntető rendszer mind- 
inkább nagy súlyt helyez a cselekvény subjektiv oldalára, és 
kifejlődik a megkülönböztetés az esetleges és a szokásos bűnösök 
közt. Ez a különbség van hivatva a büntető rendszer további 
fejlődésének egyik legfontosabb alapelvét képezni, és minden 
intézmény, mely e fejlődésnek szolgál, a haladást képviseli. A fel- 
tételes elitélés intézménye pedig mindenesetre ilyen. 

Liszt* azt mondja, hogy ezen intézmény által az esetleges 
bűnösökkel való bánásmód kérdése legnagyobb részben meg 
van oldva. Liszt e véleménye azt hiszem, túlozza az intézmény 
hatását, de annyiban mindenesetre helyes, hogy az intézmény 
egy nagy lépést képez azon czél elérése felé. 

De nézetem szerint a feltételes elítélés intézménye azon- 
kívül, hogy ezen irányban a fejlődésnek egy magasabb fokát 
jelenti, egy más irányban megindítójává válhatik egy új fejlő- 
désnek. 

Van ugyanis számtalan olyan eset, mely nem oly egészen 
csekély és jelentőség nélküli, mint azok, melyeket a büntetések 
túlszigorának jellemzésére rendszerint példákul felhozni szoktak, 
de másrészről nem is elég súlyos arra, hogy a bíró abból a tettes 
romlottságára biztos következtetést vonhatna. Csekélyebb testi 
sértés, — olyanok által elkövetett kisebb lopás vagy sikkasztás, a 
kiket szorult helyzet vagy erősen kínálkozó alkalom, vagy a tett 
következményeinek meg nem gondolása vitt a tett elkövetésére, — 
félrészegen elkövetett kisebb bűncselekvények stb. stb. mind olya- 
nok, melyek elkövetése daczára lehetséges, hogy a tettes minden 
romlottság nélkül való. Ha a bíró erről bizonyos volna, akkor 
bátran elbocsáthatná a tettest valami csekélyebb megfenyítéssel, 
és nem kellene rá kiszabni két-három havi fogházat, oly bün- 

* Zeitschrift, IX. Bánd, 6. Heft. 

tetést, mely öt elrontani alkalmas. Ha a bíró erről bizony&s 
volnüy — mondám. De hát vájjon bizonyos lehet-e erről a biró ? 
Sok, nagyon sok esetben nem. Az ilyen fajú cselekvények elkö- 
vethetök romlatlan tettesek által is, de igen számos esetben első 
kitörései egy romlott lelkületnek. Ezekben pedig a büntetést el- 
engedni annyi volna, mint a tettest újabb bűnökre buzditani. 
Mi következik ebből? Szerintem az, hogy mikor a biró nem 
tudhatja, hogy olyan bűnössel áll-e szemben, a ki romlott és a 
kit érzékenyen kell büntetni, vagy olyannal, a ki nem romlott és 
a kinek egy csekély megfenyités is elég, akkor beáll az az eset, 
mikor a büntetést feltételesen fogja kiszabni. 

Tudom jól, hogy ez a felfogás nem a mai büntetőjog állás- 
pontja, sőt még azon büntetőjogé sem, mely a feltételes elitélést, 
mint intézményt elfogadja. A büntetőjog traditionális felfogása 
az, hogy a bíró az előtte lefolyó esetet úgy tartozik megitélni, a 
hogy látja, és kiszabni a büntetést úgy, a hogy azt ez alapon 
kiszabandónak találja. A mai büntetőjog állása szerint nem sza- 
bad a birónak a büntetést felfüggeszteni és azt bevallani, hogy a 
tettes bűnösségi fokával tisztába jönni nem tud. De ezen hagyo- 
mányos felfogás alatt már kezdi azon tapasztalat is hatását gya- 
korolni, hogy a biró, daczára a törvény álláspontjának, nem képes 
a tettes bűnösségi fokával tisztába jönni, és hogy a birói ítélet 
nem csalhatatlan. A feltételes szabad lábra helyezés oly intéz- 
mény, mely már befolyást enged azon elvnek, hogy a bíró által 
kiszabott büntetés nem végleges, és megengedi, hogy a jogerős 
büntetés egy része elengedtessék. Valamivel nagyobb befolyást 
enged ezen elvnek az új olasz büntető törvény 14. §-a, mely meg- 
engedi, hogy a börtönbüntetés második fele köz- vagy akár 
magánmunka szolgáltatása által töltessék ki. De ezen intézmé- 
nyek csak a jogerős ítélet végrehajtásának hagyományos elvét 
támadták meg, nem pedig azt az elvet, hogy a bíró az ítéletet 
meg tartozik hozni akkor is, mikor a tettes bűnösségi fokát nem 
eléggé ismeri. A feltételes elítélés intézménye nézetem szerint 
azt fogja eredményezni, hogy ezen ítélkezési mód káros követ- 
kezményei a flagransabb esetekben enyhíttetni fognak. Lehetővé 
fogja tenni ez intézmény a bírónak, hogy csekély esetekben, 
melyekről nem tudja és nem tudhatja eldönteni, hogy azok a 
fogházat megérdemlő romlottság kitörései-e, vagy megbocsátható 

és következményekkel nem járó eltévelyedések, ítéletét felfüg- 
geszsze, és az elzárás tényleges végrehajtását függővé tegye attól, 
hogy a tettes később milyennek bizonyul. Lesznek tán, kik túl- 
zottnak tartják a bíróra ily hatalmat ruházni. De ne feledjük el, 
hogy a feltételes elítélés összes eseteiben csak a csekély büncse- 
lekvényekről van szó, azokról, melyekben a mi büntető törvé- 
nyünk szerint a bírónak hatalma van a büntetést ma egy napi 
fogházra vagy egy forint pénzbüntetésre, tehát egy egészen mi- 
nimális fokra leszállítani. Ne feledjük továbbá, hogy az, hogy 
a bíró a tettes bünösségi fokát a tett ismerete alapján meghatá- 
rozni képes, csak fictio. Es ne feledjük végre, hogy a bírónak 
az új intézmény által adott jogkör azért van megadva, hogy a 
romlottság azon lehetősége, mely a tettesnél fennforog, a bün- 
tetés által a bizonyossághoz közelebb ne vitessék. 

Ismétlem, hogy az intézmény czélját én nem ezen utóbb 
jellemzett jogkör megteremtésében látom. De ismétlem azt is, hogy 
az véleményem szerint a fejlődésnek ezen irányban való hala- 
dását megindítani alkalmas, és ha azt megindítania sikerül, 
evvel a büntető rendszerek fejlődésének egy magasabb fokát 
fogja initiálni. 

De akár csalódom, akár nem ezen fejlődés reményében, 
bizonyos az, hogy a feltételes elítélés intézménye olyan eszme- 
körből ered, mely a maradandó reformokat szokta adni az 
emberiségnek. Egyik oldalról állt a százados törvényi és bírói 
megszokás, mely beleélte magát abba, hogy a büncselekvények 
elzárással büntettessenek. Evvel a megszokással szemben támadt 
fel a kutatás, és kezdte kérdezni, hogy kellőleg indokolható-e a 
százados szokás, és hogy milyenek azon eredmények, melyeket 
egy másféle rendszerrel elérni lehetne. Ez volt az eszme egyik 
kiindulási pontja. 

A másik kiindulási pont volt az emberszeretet, mely 
sokakban feltámadt egy oly rendszer ellen, mely csekély hibák 
miatt embereket, sőt gyermekeket vet oly bánásmód alá, mely 
erkölcsiségüket tönkre teszi és a gyengéket romlottakká vál- 
toztathatja. Es bármennyire vélik az eszme ellenségei érveiket 
abból meríteni, hogy a félreértett humanismus és a merész újí- 
tások már sok hibás intézményt hoztak létre, mi, az intézmény 
barátai, mégis büszkék leszünk annak ezen családfájára, mert 

tudjuk, hogy nagy reformok és nagy igazságok másként mint 
ezen eredettel, létre nem jöhetnek. 

in. 

A feltételes elítélés intézménye ellen felhozott érvek néme- 
lyikét, olyanokat, melyeket csak formális ellenvetéseknek tartok, 
előadásom elején igyekeztem czáfolni, illetve jelentéktelensé- 
göket kimutatni. 

Most át akarok térni azok czáfolatára, melyeket komolyak- 
nak és jelentőseknek tartok, és melyeknek Illés Károly tag- 
társ úr múltkor tartott előadása legátnézetesebb és legjobb 
összefoglalását képezi. Midőn ezt megkísérlem, nem kivánok 
dialektikus vitatkozásokba bonyolódni, hanem tekinteni igyek- 
szem az ellenérvekét nagyban és egészben, úgy a hogy azok az 
ellenfél álláspontjának feltüntetésére a legalkalmasabbaknak lát- 
szanak. Ennek oka egyrészről az, hogy az e tárgyban írt számos 
munka véleményeit részletesen czáfolni szinte lehetetlen volna, 
és hogy Illés tagtárs úr múltkori előadása az én előadásom 
készítésekor még nyomtatásban nem volt kezemben, és így az ö 
érveit szó szerint idézni képes nem volnék. De oka ennek más- 
részről az is, hogy az oly vitának, mely az ügy helyett az ellen- 
fél érveivel foglalkozik, kevés jelentőséget tulajdonítok, és az 
ellenérvek czáfolata által nem az ellenfél álláspontjának gyen- 
geségét, hanem a vitás intézmény helyes voltát igyekszem ki- 
mutatni. 

Első ezen érvek közöl az, mely a belga törvény intéz- 
ményét szembe állítja az amerikaival vagy angollal. így Illés 
tagtárs úr az amerikai rendszert, legalább a fiatalokra nézve, el 
is fogadja, és csak a belga az, melyet perhorreskál. 

Mindenesetre igaza van Illés tagtárs úrnak abban, hogy 
az amerikai és a belga rendszer közt lényeges a különbség. 
A különbség, mint ő is kifejtette, abban áll, hogy az amerikai 
rendszer a tettest a próbaidő alatt rendőri jellegű felügyelet 
alá veszi, a mit a belga rendszer nem tesz. Ez a különbség 
az amerikai rendszert a kényszerneveléshez teszi Hasonlóvá. 
Illé^ Károly tagtárs úr ebből azt a következtetést vonja le, hogy 
^ belga rendszer nem nyújt oly garantiát az elítélt jó magavise- 

léte tekintetében, mint az amerikai és így nem alkalmas a 
követett czél elérésére. 

Elismerem, hogy az amerikai rendszer sok esetben alkal- 
masabb a javulás elérésére, mint a belga. De másrészről meg 
bizonyos az is, hogy az amerikai rendszer egy sokkal korlátol- 
tabb alkalmazhatóságú intézmény a belgánál és az intézmény 
mai alakulata szerint, mint Illés tagtárs úr is megemlíti, leg- 
inkább csak az iszákosság meggátlása czéljából jő alkalmazásba. 
Erre az intézményre már ezért sem lehet úgy hivatkozni, mint 
az esetleges bűnösökkel való elbánás egy általánosabb módjára, 

A feltételes elitélés az esetleges bűnösök büntetésének egy 
tj^usa, érvényre emelése azon elvnek, hogy abból, hogy valaki 
valamely apró bűncselekvényt követ el, még nem következik, 
hogy öt a fogház szégyenének és elerkölcstelenítö hatásának 
kitegyük. Az amerikai rendszer ellenben kény szernevelés és nem 
annyira a büntető repressio, mint inkább a büntető praBventio 
intézményei közé sorolandó. Igaz, hogy vannak oly esetek, a 
melyekben az amerikai rendszer jobban eléri az általunk is szem 
előtt tartott czélt, mint a belga és ez csak természetes azért, mert 
az amerikai rendszer a belga intézmény mellett még valamit, 
t. i, a felügyélet alá helyezést tartalmazza. De másrészről termé- 
szetes az is, hogy az amerikai rendszer, mint a feltételes elitélés 
intézményének egy a belgánál speciálisabb esete, annál kevesebb 
esetben is alkalmazható. Abból tehát, hogy az amerikai rend- 
szer az általa felölelt esetekre nézve hatályosabb, mint a belga, 
nem lehet érvet meríteni a belga intézmény ellen. Ez legfeljebb 
a mellett szolgálhat érvül, hogy a feltételes elitélés némely ese- 
teiben a belga rendszer mellé még a felügyelet alá helyezés 
intézményét is elfogadjuk. 

Ha Illés Károly tagtárs úr ezen álláspontra állott volna, 
akkor biztos lehetett volna abban, hogy valamennyiünket, kik a 
feltételes elitélés barátai vagyunk, maga mellett és azok közt 
talál, kik terve sikerültét óhajtják. 

Nem ok nélkül mondtam itt « óhajtják)) és nem ((javasolják ». 

Az amerikai rendszer a kényszernevelésnek elvét foglalja 
magában, mintegy hatósági gondviselést a tekintetben, hogy a 
nép ne csak bűntettekért fenyíttessék, hanem egyszersmind 
büntető kényszer útján szoktattassék le az olyan hibákról is, 

mint a milyen a részegeskedes. Távol áll tőlem azt tagadni, tiogy 
a kényszemevelés ilyen faja haladást képvisel. De nem tartóz- 
kodhatom annak kijelentésétől sem, hogy mind Wach mind Illés 
tagtárs úr, mind a többiek, a kik velők hasonló nézeten vannak, 
adósak maradtak annak bebizonyításával, hogy ez a rendszer 
nálunk, vagy a continensen keresztül vihető. Ismétlem, hogy 
evvel nem akarok az intézmény ellen ellenérvet felhozni, de 
insistálok azon, hogy a feltételes elitélésnek esetei egyrészről és 
az amerikai kényszernevelés esetei másrészről két különböző 
kört képeznek, melyek egymást ugyan metszik, de távolról sem 
födik.^ 

Es ha Illés Károly tagtárs úr a feltételes elitéléssel szem- 
ben azt kérdi, hogy miféle erkölcsi támogatást nyújt az a bűnös- 
nek, akkor a következőket felelem : 

Az erkölcsi támogatás, a melyet a feltételes elitélés nynjt, 
az, hogy nem teszi ki az elitéltet az elzárás szégyenének és 
mintegy mondja nehi, hogy jó magaviselet esetére első hibáját 
mindenki el fogja felejteni. E mellett az angol és a Fayer tag- 
társ úr által javasolt rendszer, ha csak lehet, biztosítékot is vesz 
a tettestől, a mi szintén képez egy bizonyos féket a tettesre nézve. 

Azon erkölcsi támogatás helyébe, melyet az amerikai rend- 
szer a felügyelet alá helyezéssel megad, a feltételes elitélés nem 
tud egyenértéket adni. A feltételes elitélés intézménye beéri avval, 
hogy nem rontja meg a bűnöst a repressiónak azon megszé- 
gyenítő és erkölcsileg sülyesztő eszközével, melyet a fogház nyúj- 
tott és beéri avval, hogy a büntető törvények egy évszázados 
hibáját helyre hozza. Az, a ki még ezen felül képes lesz, a bün- 
tető pra3ventio azon hatályos módját is keresztül vinni, melyet 
az amerikai rendszer magában foglal, nem a feltételes elítélés 
eszméjével ellenkező, hanem azt folytató munkát fog végezni. 
De alig hiszem, hogy ezt a munkát olyanok fogják elvégezni, a 
kik a feltételes elitélést akadályozni igyekeznek. — 

Némelyek a feltételes elitélés belga intézményét a hasonló 
angol intézménynyel összehasonlítván, ebből formálnak érvet a 
belga intézmény ellen. Az 1887-iki angol törvény intézménye 
abban különbözik a belgától, hogy 1. két évig terjedhető fogház 
kimondása esetén adja meg a feltételes szabadlábon hagyás lehe- 
tőségét, hogy 2. a tettestől pénzbeli biztosítékot követel, és hogy 

3. nem a bűnösséget és a büntetés mérvét meghatározó ítélettel 
mondja ki a kedvezményt, hanem elbocsátja a bűnöst formális 
Ítélet hozatala nélkül. E különbségek közöl az első és a második 
nyilvánvalólag fontosabbak a harmadiknál, és mégis épen a har- 
madik az, melyre némelyek súlyt fektetnek. «A belga törvény 
szerint, — mondják ezek, — a tettesre itéletileg van kimondva, 
bogy bűnös, és ez tönkre fogja öt tenni azok szemében, a kik 
vele érintkeznek, míg az angol törvény szerint a tettes ezen fol- 
tot nem viseli magán.)) Ezen ellenvetésnek súlyt tulajdonítani 
képes nem vagyok. Az, hogy a határozat ítéletnek ván-e czí- 
mezve vagy végzésnek, vagy az, hogy úgy szól-e «két heti fog- 
házat érdemelsz, de feltételesen elengedjük)) (mint a belga), 
vagy úgy, hogy «két évi fogháznál többet nem érdemelsz, de 
feltételesen elengedjük)) (mint az angol), nem lehet hatással a 
tekintetben, hogy a feltételesen elitéltet a vele érintkezők mily 
szemmel nézik. Laikusok, és itt csak laikusokról lehet szó, az 
ilyen jogi subtilitásokat meg sem értik, nem hogy súlyt tulaj- 
donítanának nekik. 

Söt ellenkezőleg, e szempontból az angol törvény még ked- 
vezőtlenebb is a belgánál, részint azért, mert ha a tettes pár év 
múlva visszaesővé válik, a bíróság nem fogja többé találhatni a 
bizonyítékokat, melyekből az ő korábbi tettének büntetési mér- 
vét meghatározni lehetne, részint pedig azért, mert az angol 
törvénj'^ szerint két évig terjedhető fogház gyanúját viseli magán 
az, ki talán egy-két hétnél többet nem érdemelt. 



Egy további érv, melyet a feltételes elitélés intézménye ellen 
felhoznak, és melyre ellenfeleink igen nagy súlyt fektetnek, az, 
hogy ezen intézmény a büntető repressio hatályát fogja gyengí- 
teni. Ezt bizonyos szempontból tagadni nem lehet. 

A feltételes elitélés barátai abból indulnak ki, hogy vannak 
csekély súlyú cselekvények, melyek alája esnek a büntető tör- 
vény szakaszainak a nélkül, hogy oly romlottságról tennének 
tanúságot, mely szükségessé tenné a fogház kiszabását. Ezekre a 
cselekvényekre nézve a feltételes elitélés intézményének hívei 
túlzottnak tartják a mai repressiót. Természetes tehát, hogy 
ezekre nézve a repressiót gyengíteni akarják. Azt, hogy számos 

az ily eset, nem fogja senki tagadni, a ki ismeri azon példákat, 
a melyeket ilyen esetekre a gyakorlat felmutat. 

De nem ez a szempont az, melyből ellenfeleink a< repressio 
gyengítésének vádját emelik, hanem azon általánosabb szem- 
pont, hogy a feltételes elitélés egy oly iránynak terméke, naely 
a büntetéseket általában kisebbíteni igyekszik, és ez által alkal- 
mas arra, hogy a bűncselekvények elkövetésének egyik leghatá- 
lyosabb fékét, a félelmet, csökkentse. 

Ez a vád súlyos, de nem jogosult. A feltételes elitélés, mint 
már fentebb láttuk, nem az ilyen irányhoz csatlakozó eszmék 
eredménye, (bár nem tagadjuk, hogy azon iránnyal is meg- 
egyez), hanem eredménye egy oly iránynak, mely a szokásszerű 
és az esetleges bűnösökkel való elbánás tekintetében reagál a 
mai irány ellen. Ez az irány egyfelől az esetleges bűnösöket 
megmenteni igyekszik a mai törvények azon szigorától, mely a 
bűncselekvényben még mindig inkább az eredményt bünteti, mint 
az elkövetőt. Ugyanezen irány másfelől mindazokat, kik mint 
szokásszerű bűnösök veszedelmesek a társadalomra, erösebben 
akarja büntetni a mai büntetési mérvnél. Nem lehet tehát azt 
mondani, hogy ez az irány a repressio erejét általában csök- 
kenti. Sőt ellenkezőleg. Addig, míg az esetleges és a szokásos 
bűnösökkel való bánásmódok közt a különbség méllyé nem 
válik, és addig, míg a büntető intézkedéseknél arra is kell ügj'^elni, 
hogy azok a szokásszerűvel együtt az esetleges bűnöst is túlsá- 
gos súlyosan ne érintsék, nem lehet a hatályos repressio egész 
teljét sem remélni. Ezért látjuk, hogy az anthropologikus bün- 
tetőjog iskolája, melynél pedig erősebb repressióra egyik iskola 
sem törekszik, híve a feltételes elítéléseknek.^ Ezért látjuk 
továbbá, hogy Anglia, melyben a repressio jóval erősebb, mint 
a continensen, egyszersmind ugyanazon ors/ág, mely a felté- 
teles elítélést a legszélesebb körben engedi meg. És az első in- 
dítvány, mely Európában felszínre hozta e kérdést, Bérenger 
indítványa 1884-ben a franczia senatusban ezen czímet viseli: 
Törvényjavaslat a büntetések fokozatos súlyosbításáról vissza- 
esés és enyhítésökről az első bűncselekvény esetén.^ 

^ L. Garofalo, Bulletin de la Comm. Pén. Int. Lí\t. I. 1890. 
* Loi sur l'aggravatíon progressive des peines en cas de récidive et 
sur leur atténuation en cas de premier delit. 

Azt hiszem, ennyi bizonyíték elég arra, hogy a repressio 
csökkentése az enyhe esetekben nem jár együtt a repressio csök- 
kentésével általában. 

ugyancsak a repressio hatályosságának kérdéséhez tartozik 
az is, a melyet Illés tagtárs úr avval vetett fel, hogy a feltételes 
elítélés a sértett felet nem fogja kielégíteni, és esetleg bosszúra 
ingerli. Ettől én nem tartok. Világos előttem, hogy a feltételes 
elítélést a bíró nem alkalmazhatja akkor, mikor a tettesben a 
károsult elleni megátalkodottságot vagy a kártérítés alóli kibú- 
vási törekvést észreveszi. Világosnak tartom ezt azért, mert ily 
esetekben a feltételes elítélés előfeltételei ipso facto megszűnnek. 
Arra a sértett félre pedig, ki ily körülmények fen nem forgása 
daczára insistál a büntetésre ott, hol a bíró azt szükségesnek 
nem látja, az állam, — mint ezt Fayer László tagtárs úr kifej- 
tette,^ — tekintettel nem lehet. 

Ép oly kevéssé fogadható el döntő érvül az, a mit Wach ^ 
mond, hogy t. i. a feltételes elítélés intézménye megbontja a btin 
és büntetés szükségszerű egymásután következésének eszméjét. 
Lássuk ezt a hangzatos és elég sokszor hangoztatott érvet kissé 
közelebbről. A tétel logikus felállítása a következő : Vagy helyes 
büntetést képez bizonyos bűncselekvényekre a büntetés feltételes 
kimondása, vagy nem. Ha helyes büntetést képez, akkor helyes 
az is, hogy bizonyos bűncselekvények fogalmával a feltételes 
elítélés fogalma fűződjék össze, ha pedig nem képez helyes bün- 
tetést, akkor ez a hiba, nem pedig az, hogy a nép a feltételes 
elítélés gondolatát fogja fűzni azon cselekvényekhez, melyeket 
a törvény valóban avval büntet. Jelenthet még Wach ellenvetése 
egyebet is, t. i. azt, hogy a büntetéstől való félelem ébren tar- 
tása végett lehetőleg erős büntetésekkel kell fenyegetni a bűn- 
cselekvényeket. Nem akarom az így felállított tételnek azt vetni 
ellene, hogy e czél tekintetbe vétele mellett sem szabad a meg- 
érdemlett büntetésnél nagyobbal gyakorolni a fenyegetést és 
hogy tehát végső sorban ekkor is az marad a kérdés, hogy elég- 

* Törvénytervezet a büntetés feltételes elengedéséről. Jogt. Közl. 
29. sz. 1890. 

' A. Wach, Die Beform der Freiheitsstrafe. L. Kirchenheim i. m. is. 

séges büntetést kópez-e a feltételes elítélés az illető cselekvé- 
nyekre, hanem csak azt említem fel, hogy ugyanazon érvet 
melyet Wach használ, fel lehetett volna hozni Bomilly és az 
angol törvényhozás ellen is, midőn e század elején a lopásokra 
szabott halálbüntetéseket eltörölték.* 

Illés Károly tagtárs úr az intézmény elleni érveinek egy 
részét abból merítette, hogy a bíró ezen intézménnyel majd 
nem fog kellőleg bánni tudni, már csak azért sem, mert az in- 
tézmény czélja és alkalmazási köre nem világos. Indokolta pedig 
ezen kijelentését többféle analizálásával a feltételes elítélések 
alá tartozó eseteknek, melynek folytán arra az eredményre jut, 
hogy a rövid szabadságbüntetéseknek egyik esete épen úgy tar- 
tozik a feltételes elítélés keretébe, mint a másik. A bíró szerinte 
vagy kénytelen lesz az összes rövid idejű büntetési esetekben 
alkalmazni a feltételes elítélést, vagy teljesen önkényűleg eljárni. 

Megengedem, hogy azon felfogás ellenében, melyet a LÍ52^ 
féle conceptio alapján nyerünk a feltételes elítélésekről, az ilyen 
ellenvetés jogosult. Ha ugyanis a fogházbüntetés rossz végre- 
hajtási módját veszszük alapul, valóban nehéz megmondani, 
hogy melyik rövid idejű szabadságbüntetés az, a mely feltéte- 
lesen szabandó ki. 

De az a felfogás, melyet az angol és belga törvényhozások 
követnek, és melyet fentebb a helyesnek ismertünk fel, elég tar- 
talmat ad a feltételes büntetés fogalmának arra, hogy a bíró 
azok alapján megkülönböztesse annak eseteit a többitől. 

Igen jól kiválnak a többi közöl azon enyhe esetek, melyek 
csak ((névleges büntetést érdemelnek)), melyekben a « bűnös 
megjavulása elzárás nélkül is remélhető)), és végre azok, me- 
lyekben a tettes erkölcsi ellenálló képességét az tehetné tönkre, 
hogy a fogház kimérése által becsületérzete lealacsonyítást szen- 
vedne. Lehet, hogy e szempontok mellett a bíró még azt a tör- 
vény által kifejezésre alig juttatható tényt is figyelembe veszi, 
hogy a fogházbüntetés tényleges végrehajtása oly rossz, hogy 
sokszor ez az, mely az elítéltet megmételyezi. Ha a bíró a 
feltételes elítélés eseteit ezen indokból valamennyire kiter- 

-'' Lásd Spencer, Descriptive Sociology, English 10. 1. 

jeszteni kívánja, a fenti szempontok akkor is elég irányadást 
fognak nyújtani arra, hogy azon esetek tekintetében, melyekre 
azt kiterjesztenie helyes, tájékozás nélkül ne maradjon. 

A belga bírák, a kik a feltételes elítélést alkalmazzák, nem 
is látszanak vele zavarban lenni. Prins közlése szerint ^ körül- 
belül 280,000 eset közöl a feltételes elítélés a törvény fenállá- 
sának íi esztendejében körülbelül 14,000 esetben fordult elö, — 
tehát oly arányban, mely semmi abnormitást fel nem mutat. És 
ha nem is lehet erre a számra hivatkozni a tekintetben, hogy 
általa az intézmény sikere biztosítva van, de lehet mindenesetre 
úgy, hogy a szerint a bíróságok az intézmény alkalmazásában 
irány nélkül nincsenek. 

Fayer László tagtárs úr tervezetének indokolásából szintén 
kitűnik, hogy nem e Liszt-féle felfogást tartja döntőnek, hanem 
a belga intézményt követi. « Különösen azon eseteket vélem az 
alkalmazásnál szem előtt tartandónak», — mondja ö, — «midön 
a bíró czélszerünek véli kísérletet tenni, vájjon az elítélt egyén 
megmenthető-e még a rendes polgári életmódnak és ezzel a tár- 
sadalomnak.))^ 

ugyanezen álláspont elfoglalása tűnik ki Bodor László 
tagtárs límak Illés tagtárs úr előadásában idézett felfogásából, 
mely szerint «nem a büntetlen előélet magában véve, hanem az 
ember erkölcsi lénye veendő figyelembe s a subjektiv javulás 
symptomái kell, hogy irányt adjanak az ítéletnek ». 

Igen, — veti ez ellen Illés tagtárs úr, — de a bírót a tettes, 
ki az ítélet előtt áll, rá fogja szedni, altatással igyekezvén magát 
érdemesnek mutatni a kedvezményre. Ettől valóban kár nagyon 
félni. Először bűnözőről van szó, ki csekélységet követett el, ki 
még bíró előtt nem is állott. Erről nagyobb ügyességet feltenni 
mint a tapasztalt bíróról, ki előtt az emberek és esetek százával 
fordulnak meg, túlzott félelem. Hátha még éhez hozzáveszszük 
azt, hogy mily csekély a baj az esetben is, ha egyszer-másszor 
sikerül a bíró elámítása, és érdemetlen részesül a kedvezmény- 
ben ! Hisz ha érdemetlen nyerte meg és újra bűncselekvényt 
követ el, nem fogja a büntetést elkerülni, ha pedig a fogháztól 

^ L. Zeitschrift X. Bd. 5. 6. Heft (Liszt czikkében). 
2 Jogt. Közi. 29. sz. 1890. Idézett czikk. 

való félelem a megromlott egyént vissza tudja tartani a második 
bűncselekvény elkövetésétől, akkor az ily speciális esetben a 
feltételes elítélés oly jó eredménynyel járt, hogy annak csak 
örülni lehet. 

De még egytől féltik a bírót az intézmény ellenzői, t. i. attól, 
hogy visszaélésekre fogja magát ragadtatni. « Gyakran fognak 
ismétlődni az oly esetek, — mondja Kirchenheim* — hogy 
X. báró vagy Y. bankár űr három hónapra elítéltetvén feltételes 
elítélés alá kerül. Ugyanazon napon egy munkást ítélnek el 
három havi fogházra, és akkor nem fogják ugyanazon szabályt 
alkalmazni, nem fogják őt feltételesen elítélni? Ez fel fogja hábo- 
rítani a közvéleményt. » Bizony erre nem felelhetünk egj^ebet 
Kirchenheimnéky mint azt, hogy a közvéleménynek teljes igaza lesz 
akkor, ha felháborodik, ha csak a két eset körülményei, — a mit 
Kirchenheim elhallgat, — azonosak. Hasonlókép érvel Illés tagtárs 
úr, azon különbséggel, hogy ő, — nyilván hazai viszonyainkra való 
tekintettel, — nem bárót és bankárt, hanem szolgabírót vesz fel a 
példába, a kinek kedveért a bíró a visszaélést elköveti. Felelhet- 
ném erre azt, hogy a bárók, bankárok és szolgabírák büncselekvé- 
nyeivel való elbánás kevésbbé fontos része a büntető rendszemek, 
mint azon ezer és ezer ember büntetése, a kik a sors minden 
privilégiuma nélkül kerülnek a bíró elé. De elégnek tartom ettől 
eltekintve is arra utalni, hogy a bírói visszaélés nem a rend- 
szerrel függ össze, és ugyanezen visszaélések, ha megvannak, 
a mai rendszerben ugyanazon hatályossággal nyilatkoznak, csak 
más helyén az eljárásnak, pl. a megszüntető végzéseknél vagy 
az enyhítő körülmények konstatálásánál válnak nyilvánvalókká. 

Ugyanezen eszmesorozatba tartozik Wach-nsbky Appelius- 
nak és Illés tagtárs úrnak azon ellenvetése, hogy a bíró nem 
fogja alkalmazni tudni a törvényt, nem fogja tudni a gyakorlat- 
ban megkülönböztetni azon eseteket, melyekre a tön'ény inten- 
tiója kiterjed, a többitől. 

Ezt az ellenvetést egy más szempontból már tárgyaltuk, t. i. 
abból, mikor Illés tagtárs úr azon ellenvetését elemeztük, hogy 
a törvény intentiója oly homályos, hogy azt alkalmazni nem is 

* I. m. 353. 1. 

lehet. Erre fentebb már válaszoltunk, most csak azon szem- 
pontot veszszük figyelembe, hogy a törvény intentiója világos, de 
a bíró a gyakorlatban azt alkalmazni nem képes. ((Ki választja 
el az érdemeseket az érdemetlenektöl ? A mindentudó biró az ö 
T)ölcs belátásával ?» — kérdi ezen nézet kifejezéseként Wach. 

Ezt az aggodalmat könnyű megczáfolni. Ha a bíró alkal- 
mazni tudja a mi büntető törvénykönyvünk 92. §-át, melyben, — 
•és erre súlyt helyezek, — a bírónak adott hatalmi kör sok tekin- 
tetben nagyobb, mint az, a melyet a belga törvény ruház rá, és 
melynek alkalmazásában épen úgy kell a törvény intentióit für- 
késznie, mint a feltételes elítélésnél, akkor nincs ok attól félni, 
hogy a feltételes elítélést alkalmazni ne tudja. De az ily fajta 
érv magában véve sem súlyos. A bíró nem tud ily általános 
elveket alkalmazni, a míg nincsenek a törvényben, de ha benne 
vannak, akkor meg fogja tanulni, mert kénytelen vele. 

Egyáltalán érdekes kép az, melyet az intézmény ellenfelei, 
és köztük Illés tagtárs úr múltkori előadása, a bíróról adnak. Elő- 
ször visszaélések elkövetésére engedi magát bírni, aztán rászedeti 
magát olyanok által, a kik először vannak bíróság előtt, és végre 
nem tudja alkalmazni a törvényt, mely pedig nem követel tőle 
■ egyebet, mint azt, hogy oly esetben, mikor a jogsértés csekély 
volta vagy a tettes személyében rejleni látszó biztosítékok az el- 
zárást feleslegessé teszik, annak végrehajtását felfüggessze. Fe- 
lesleges érvelnem a mellett, hogy az esetben, ha a feltételes 
elítélés intézményét egyébként helyesnek találjuk, azt azon in- 
dokból perhorreskálni, hogy bírói karunk avval bánni nem tud, 
indokolatlan félelem. 

Evvel végére értem előadásomnak. Sok fontos részletkér- 
dése van ugyan a tárgyalt intézménynek, melyeknek mikénti 
megoldása még vita tárgyát képezi, de azokat ezen előadás kere- 
tébe felvenni nem volt szándékom. Maga az alapelv úgy a kül- 
földön, mint ez egyletben annyi vita tárgyát képezi, hogy első 
feladatul az alapelv helyességének kimutatását, vagy legalább 
■ennek megkísérlését kellett tartanom. (Lelkes éljenzés és taps. ) 

* 

Manoilovich Emil, alelnök : Fogadja, doctor úr, élvezetes 
előadásáért az egyesület köszönetét. Azt hiszem, hogy ez elő- 
adás, mely a legújabb reformmozgalmat a büntető jogszolgálta- 
tás terén oly alaposan tárgyalta, alkalmat fog adni arra, hogy e 
nagyfontosságú kérdéshez számosan fognak még hozzászólni. 
A vitát tehát nem mondom ki befejezettnek. (Helyeslés.) 

A „MAOTAR JOOASZEQTIiET** KIABÁSÁBAN megjelentek és 
PFBIPFER FERDINÁND könyvkereskedésében (IV. Szervita-tér) kaphatók: 

Értekezések. 

1. Igasiág^Bolgáltatásunk és kÖaigazgatáflimk reformja. 

" Irta Dr. DelVAdami Rezső, 

kötet. 2. A franozia ttgyvédség. Irta Dr. Jfaqy Dezs Ő, 

3. Ab életbiztoiitás lényege és jogi természete. Irta Dr. Jíewmann A. 

4. A 12 éven alóli életkor és a büntetőjogi beszámítás. Irta BelcsiöS G. 

5. A vasúti jog jelenlegi érvényében. Irta Dr. Bérich Károly. 

6. A magyar örökösödési jog tervezetének vezéreszméje. Irta Dr. Te- 

leszJcy István. 

7. A közszerzeményi jog. Irta Dr. Jancsó György. 

8. Az ági öröklés fentartása. Irta Dr. Herczegh Mihály. 

9. A magyar polgári törvénykönyv tervezete és a modern jogtudo- 
mány. Irta Dr. DelVAdami Bezsö, 

10. Az örök jog alapelvei á magyar polgári törvénykönyv tervezetében. 

Az 1882. nov. 11. — deczember 4. ülésekben folytatott vita. 

11. A bttntetö bíróságok szervezete és hatósági köre, tekintettel a 
magyar bűnvádi eljárás tervezetére. Irta Dr. JellineJc Arthur, 

12. A büntető bíróságok szervezete és hatósági köre, tekintettel a magyar 
bűnvádi eljárás tervezetére. Az 1883. márcz. 19 — ^június l-ig folytatott vita. 

.kötet. 13. A polgári peres eljárás reformja. Irta Dr. J^agy Dezső. 

14. A polgári perelj eljárás reformja. Irta Dr. Emnier Kornél. 

15. A polgári peres eljárás reformja. Irta Dr. PIÓSZ Sándor. 

16. A polgári peres eljárás reformja. Az 1883. évi november 17-től 
deczember l-ig folytatott vita. 

17. A polgári peres eljárás reformja. Az 1883. deczember 1-töl 1884 
január 28-ig folytatott vita. 

18. A polgári peres eljárás reformja. Az 1884. márczius 12-től április 
7-ig folyta tott vita. 

19. Uj irányok a magánjogban. Irta Dr. Schwarz Gusztáv. 

20. Huszonkét levél az 1842.től 1854.ig terjedő időszakból. Felolvasta 
1884. nov. 22-én Dr. Tarnai János. 

21. Naturalizmus a büntetőjogban. Irta Dr. Heil Fausztin. 



Telekkönyvi reformok. Irta Káplány Géza. 



23. Magánjogi oodifloatiónk és régi jogunk. L Irta Dr. JJell'Adami B. 

24. Nézetek a telekkönyvi reformról. Irta Dr. Csillag Gyula. 

25. Telekkönyvi reformok. Irta Dr. Imling Konrád. 

26. Telekkönyvi reformok. Az 1885. május 12-ikén tartott vita. 

27. Magánjogi oodifloatiónk és régi jogunk. II. Irta Dr. DelVAdami B. 

